b'\n_START_ARTICLE_\nABM-institusjon\n_START_PARAGRAPH_\nEn ABM-institusjon er en institusjon med flere funksjoner: Arkiv, bibliotek og museum (ABM). Norsk statlig politikk p\xc3\xa5 dette omr\xc3\xa5det har siden 1995 v\xc3\xa6rt preget av stadig sterkere ABM-tenkning og utvikling av en ABM-ideologi. Den bakenforliggende id\xc3\xa9 er at publikum med sp\xc3\xb8rsm\xc3\xa5l innen et tema er interessert i svar, mens de derimot er likegyldige til om svaret kommer fra et arkiv, et bibliotek eller et museum. ABM-ideologien f\xc3\xb8rte til at ABM-utvikling ble opprettet som et statlig kompetanse- og utredningsorgan under Kulturdepartementet._NEWLINE_IKT-verkt\xc3\xb8yet har v\xc3\xa6rt sterkt medvirkende til utviklingen av ABM-tenkning. _NEWLINE_Fotobevaring er et fagomr\xc3\xa5de der ABM er sterkest fremme.  _NEWLINE_Aust-Agder kulturhistoriske senter i Arendal er et eksempel p\xc3\xa5 en ABM-institusjon.\n_START_SECTION_\nOmorganisering av ABM feltet\n_START_PARAGRAPH_\nABM-utvikling ble vedtatt lagt ned fra og med 1. januar 2011. Oppgaver og \xc3\xa5rsverk ble overf\xc3\xb8rt til Nasjonalbiblioteket, Norsk vitenskapsindeks og Norsk kulturr\xc3\xa5d. _NEWLINE_Den politiske beslutningen for nedleggelsen ble begrunnet med at de \xc3\xb8nsket \xc3\xa5 etablere sterkere fagmilj\xc3\xb8er og styrke forvaltning og r\xc3\xa5dgivning p\xc3\xa5 arkiv-, bibliotek- og museumsfeltet.'